Meer inligting oor die Boerefees in Utrecht
Sitemap • Werfkaart • Home/Tuis • Up/Op • Meer • Utrecht • Navrae • Kontak • Feeskalender • Boerekos • Inligting • Tariewe • Organiseerders
Meer oor Pure Plaas Boerefees
Pure Plaas Boerefees en potjiekoskompetisie
24 tot 27 September 2015
Die 24ste September is Erfenisdag in Suid-Afrika. Die Hervormde Kerk Utrecht het besluit om ons Boere-erfenis te vier met 'n egte Boerekultuurfees.
Utrecht se Hervormde Kerkgemeente bestaan uit slegs 36 gemeentelede, waarvan sowat 80% reeds baie bejaard is. Kerke in Suid-Afrika toon 'n negatiewe groei en dit is ons plig as Christene om die Huis van God, saam met die Woord van God lewendig te hou. Die Hervormde Kerk, Utrecht wil ook tot hierdie doelwit werk deur hierdie wonderlike Boerefees aan te bied in ons natuurskone omgewing.
Die terrein waar die Pure Plaas Boerefees en potjiekoskompetisie gehou word is 'n juweeltjie wat deur baie min mense ontdek is. Die Balele Vakansieoord lê aan die voet van die Baleleberge met 'n natuurlike rivier wat daardeur kronkel. Een van die mooiste gholfbane in Suid-Afrika grens aan die oord.
Utrecht is 'n mooi dorpie met heelwat om aan besoekers en kuiergaste te bied.
Lees meer oor Utrecht en die omgewing.
Die fees beloof om vir elke Boere-Afrikaner en veral vir ons jong Afrikaners, 'n stukkie van ons mooi tradisies terug te gee. Iewers langs die pad het almal in Suid-Afrika die afgelope 20 jaar hul kultuur verloor. Ons wil die wonderlike van die Boerekultuur weer van nuuts af deel en dit terug bring, weer bekendstel aan ons eie en aan andere en die Boerekultuur lewendig hou vir ons nageslag.